Държавен вестник, бр. 16, 2025 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  16
ОБЛАСТЕН УПРАВИТЕЛ
НА ОБЛАСТ КЮСТЕНДИЛ
РЕШЕНИЕ № ОА-РД-14-35
от 11 февруари 2025 г.
Във връзка със Заповед № ОА-РД-14-233 
от 17.12.2024 г. (ДВ, бр. 2 от 2025 г.), с която 
е одобрен план на новообразуваните имоти и 
регистърът към него за имот с идентификатор 
№ 44183.34.102, намиращ се в землището на 
с. Лозно, община Кюстендил, област Кюстен­
дил, е налице очевидна фактическа грешка в 
изписването на идентификатора на имота на 
Милчо Иванов Тодоров, като грешно е изпи­
сан „идентификатор № 44183.34.102“ вместо 
„идентификатор № 44183.34.104“.
Съгласно чл. 62, ал. 2 от АПК очевидни 
фактически грешки, допуснати в администра­
тивния акт, се поправят от органа, който го е 
издал, и след изтичане на срока за обжалване. 
За поправката на очевидни фактически грешки 
се съобщава на заинтересованите лица. Реше­
нието за поправянето подлежи на обжалване 
по предвидения в кодекса ред.
Въз основа на гореизложеното и на осно­
вание чл. 62, ал. 2 от АПК поправям допус­
ната очевидна фактическа грешка в Заповед 
№ ОА-РД-14-233 от 17.12.2024 г., като вместо 
„идентификатор № 44183.34.102“ следва да се 
чете „идентификатор № 44183.34.104“.
Решението да се съобщи на заинтересо­
ваните лица чрез обнародване в „Държавен 
вестник“.
На основание чл. 62, ал. 1 във връзка с 
чл. 149 от АПК заинтересованите страни 
могат да обжалват решението пред Админи­
стративния съд – Кюстендил, чрез областния 
управител на област Кюстендил по реда на 
АПК в 14-дневен срок от обнародването в 
„Държавен вестник“.
Областен управител:
Ал. Пандурски
928
ОБЩИНА РАКОВСКИ
ЗАПОВЕД № ДЗ-25
от 14 февруари 2025 г.
На основание чл. 44, ал. 1, т. 8 и ал. 2 от 
ЗМСМА във връзка с чл. 310, ал. 5, чл. 311, 
ал. 1 и чл. 321, ал. 1 от ЗПУО и в изпълне­
ние на Решение № 175 от протокол № 12 от 
27.09.2024 г., взето на редовно заседание на 
Общинския съвет – Раковски: 
I. Преобразувам Детска градина „Дъга“ – 
с. Чалъкови, с административен адрес в 
с. Чалъкови, община Раковски, област Плов­
див, ул. Иван Вазов № 58, и Детска градина 
„Синчец“ – с. Белозем, с административен 
адрес в с. Белозем, община Раковски, област 
Пловдив, ул. Йоан Павел II № 20, чрез вливане 
на Детска градина „Дъга“ в Детска градина 
„Синчец“, считано от 1.03.2025 г.
II. Нареждам:
1. Вливащата се Детска градина „Дъга“ – 
с. Чалъкови, с административен адрес в 
с. Чалъкови, община Раковски, област Плов­
див, ул. Иван Вазов № 58, да продължи да 
функционира като филиал „Дъга“ на Детска 
градина „Синчец“ – с. Белозем, с администра­
тивен адрес в с. Белозем, община Раковски, 
област Пловдив, ул. Йоан Павел II № 20.
2. Отглеждането, възпитанието, социали­
зирането и обучението на децата от Детска 
градина „Дъга“ – с. Чалъкови, да продължи да 
се осъществява във филиал „Дъга“, с. Чалъкови, 
под административното ръководство на дирек­
тора на Детска градина „Синчец“ – с. Белозем.
3. Организацията на предучилищното обра­
зование е целодневна и обучението на децата 
от Детска градина „Дъга“ – с. Чалъкови, след 
преобразуването ще се осъществява в същото 
населено място и в същата сграда. 
4. Задължителната документация на вли­
ващата се Детска градина „Дъга“ – с. Чалъ­
кови, наличният є инвентар и сградният 
фонд – публична общинска собственост, да 
се приемат за управление и стопанисване от 
Детска градина „Синчец“ – с. Белозем, като 
за целта бъде изготвен опис.
5. Да се извърши прехвърляне на активите, 
пасивите, разчетите за всяка отчетна група 
(„Бюджет“ и СЕС) от счетоводната система 
на Детска градина „Дъга“ – с. Чалъкови, 
в счетоводната система на Детска градина 
„Синчец“ – с. Белозем. 
6. Трудовите правоотношения по отношение 
на персонала на вливащата се Детска градина 
„Дъга“ – с. Чалъкови, да бъдат уредени при 
спазване на чл. 123, ал. 1, т. 2 от Кодекса на 
труда.
7. Финансиращият орган на Детска градина 
„Синчец“ – с. Белозем, е Община Раковски в 
качеството є на първостепенен разпоредител с 
бюджет по смисъла на Закона за публичните 
финанси.
Настоящата заповед да се сведе до знанието 
на заинтересованите лица и институции за 
сведение, контрол и изпълнение.
Копие от заповедта да се изпрати на Ре­
гионалното управление на образованието – 
гр. Пловдив.
Контрола по изпълнението на заповедта 
възлагам на г-жа Татяна Бакова – зам.-кмет 
на община Раковски.
Кмет: 
П. Гуджеров
895